CELEX: 62008TN0050
Language: lt
Date: 2008-01-18 00:00:00
Title: Byla T-50/08 2008 m. sausio 18 d. Ch. Michail pateiktas apeliacinis skundas dėl 2007 m. lapkričio 22 d. Tarnautojų teismo sprendimo byloje F-34/06 Michail prieš Komisiją

24.5.2008   
            
            
               LT
            
            
               Europos Sąjungos oficialusis leidinys
            
            
               C 128/34
            
         2008 m. sausio 18 d. Ch. Michail pateiktas apeliacinis skundas dėl 2007 m. lapkričio 22 d. Tarnautojų teismo sprendimo byloje F-34/06 Michail prieš Komisiją
   
   (Byla T-50/08)
   (2008/C 128/73)
   Proceso kalba: graikų
   Šalys
   
      Apeliantas: Ch. Michail, atstovaujamas advokato Ch. Meïdanis.
   
      Kita proceso šalis: Europos Bendrijų Komisija
   Apelianto reikalavimai
   
               —
            
            
               nuspręsti dėl šio apeliacinio skundo dėl Tarnautojų teismo sprendimo priimtinumo ir pagrįstumo,
            
         
               —
            
            
               panaikinti ginčijamus Tarnautojų teismo aktus-sprendimus,
            
         
               —
            
            
               priteisti 120 000 euro apelianto patirtos neturtinės žalos atlyginimo,
            
         
               —
            
            
               pagal teisės normas nustatyti bylinėjimosi išlaidas.
            
         Apeliacinio skundo pagrindai ir pagrindiniai argumentai
   Apeliantas tvirtina, kad skundžiamame sprendime Tarnautojų teismas klaidingai nusprendė dėl jo ieškinio, kuriuo jis prašo panaikinti jo 2004 m. tarnybinės veiklos vertinimo ataskaitą ir Paskyrimų tarnybos sprendimą, atmetantį jo pagal Pareigūnų statuto 90 straipsnio 2 dalį pateiktus skundus.
   Konkrečiai apeliantas nurodo, pirma, kad Tarnautojų teismas klaidingai išaiškino Tarnybos nuostatų 43 straipsnį ir įgyvendinant šį straipsnį priimtas bendrąsias nuostatas. Antra, apelianto manymu, Tarnautojų teismas, neteisingai vertino jo ieškinyje pateiktą prašymą ir neteisingai įvertino įrodymus. Trečia apeliantas tvirtina, kad Tarnautojų teismas atmesdamas jo ieškinį rėmėsi prieštaraujančiais motyvais ir todėl kelia grėsmę pagrindinėms jo procedūrinėms teisėms. Ketvirta, apeliantas tvirtina, kad Tarnautojų teismas padarė klaidą atsisakydamas priimti sprendimą dėl nagrinėjamo prašymo, ko nepadarius, jo sprendimas yra nepakankamai motyvuotas, ir galiausiai jis klaidingai dėl netikslumų atmetė dalį jo ieškinio.